C 241 A/8
ET
Euroopa Liidu Teataja
24.6.2022
Ametisse nimetav asutus või ametiisik koostab nimekirja kandidaatidest, kes on esitanud avalduse ettenähtud viisil ja tähtajaks, ning edastab selle koos kandidaatide dokumentidega konkursikomisjonile.
Need kandidaadid kutsutakse eelvaliku testile, mis toimub arvutipõhise valikvastustega küsimustiku vormis.
Teste kontrollib arvutiprogramm.
Kandidaatidele saadetakse Apply4EP konto kaudu näidisküsimused ja juhised selle kohta, kuidas arvutipõhist valikvastustega küsimustikku täita.
Konkursiteatele on lisatud kvalifikatsiooni hindamise küsimustik.
See tuleb täita ja üles laadida platvormil Apply4EP määratud kohta hiljemalt kandideerimise kuupäevaks ja kellaajaks, mis on märgitud konkursiteates.
Konkursikomisjon valib välja kirjalikele katsetele kutsutavad kandidaadid, lähtudes valikvastustega testi tulemuste ja kvalifikatsiooni hindamise küsimustiku tulemuste pingereast ning arvestades kandidaadi vastavust üld- ja eritingimustele.
Seejärel hindab konkursikomisjon, milliste kandidaatide kvalifikatsioon (eelkõige diplomid, keelteoskus ja töökogemus) on ametiülesannete laadi ja konkursiteates esitatud valikukriteeriumide seisukohast kõige asjakohasem.
Seda tehes lähtub konkursikomisjon ainult kandidaadi enda poolt kvalifikatsiooni hindamise küsimustikus antud vastustest ning valib välja nii palju kandidaate, kui on lubatud kutsuda konkursi järgmisse etappi.
Et teha valik kvalifikatsiooni põhjal, vaatab konkursikomisjon läbi kandidaatide vastused kvalifikatsiooni hindamise küsimustikule.
Igale vastusele antakse 0–4 punkti.
Konkursikomisjon võib otsustada anda igale valikukriteeriumile erineva kaalu vahemikus 1 kuni 3, sõltuvalt selle tähtsusest.
Sel juhul korrutatakse vastuse eest antud punktid läbi selle kaaluteguriga.
Iga kandidaat saab punktisumma, et selgitada välja isikud, kelle profiil vastab ametiülesannetele kõige paremini.
Kui koostatava nimekirja viimase kandidaadiga on saanud sama punktisumma veel üks või mitu kandidaati, kutsutakse ka need kandidaadid konkursi järgmisse etappi’.
Alla selle künnise jäävate kandidaatide avaldusi ja kvalifikatsiooni hindamise küsimustikke läbi ei vaadata. 2.3.
Katsed Kõik katsed on kohustuslikud ja nende tulemuste alusel jäetakse kandidaate konkursist välja.
Maksimaalne katsetele lubatud kandidaatide arv on sätestatud konkursiteates.
Katseid ja hindamist on täpsemalt kirjeldatud konkursiteate B osa punktis 2.
Tehnilised üksikasjad – veebipõhised katsed (valikvastustega testid ja kirjalikud katsed) Euroopa Parlament kasutab veebipõhiste kirjalike katsete korraldamisel teenusepakkuja abi.
Katsel osalemiseks on vaja arvutit (laua- või sülearvutit), millel on: — Microsoft Windows 7 või hilisem operatsioonisüsteem või Mac-arvuti puhul Apple OS X 10.11 „Yosemite“ või hilisem operatsioonisüsteem, — kõvakettal 1 GB vaba ruumi, — esiküljel asuv kaamera, mis on arvutisse integreeritud või ühendatud, — internetiühendus, — 4 GB mahuga RAM.
Enne katseid teavitatakse teid kõigist tehniliste miinimumnõuete muudatustest, mis võivad tuleneda tarkvara uuendustest.
Operatsioonisüsteemid XP, Vista ja vanemad, Windows 10 S, Windows ARM (RT), MacOS, mis on vanem kui 10.11, IOS (iPad, iPhone), Android, Chromebook, virtuaalmasin, Linux (Debian, Ubuntu, ...) ja 32-bitised operatsioonisüsteemid ei ole sobilikud.